Minu jaoks on kaks perioodi: 1984 kuni 1988 ja 2005 kuni tänaseni. Nagu I ja II Eesti, on ka saavutused erinevatel perioodidel erineva tähtsusega. Esimese perioodi tähtsaim saavutus on mootorite ja tehnikaga sõbraks saamine. Tänu toonasele kogemusele mõistan täna oluliselt paremini seda tehnikat, millega oma ameti tõttu igapäevatöös kokku puutun. Muidugi on meeles ka Eesti Meistrivõistlustel võidetud  medalid. Teise ajastu suurim saavutus on Poolas 2007. aasta MM-l saavutatud 10. koht ja 2006. aastal Rootsis sõidetud EM etapi 5. koht. Kõige tõsisema vahejuhtumina on mällu jäädvustunud 2006. aastal Itaalias toimunud MM kolmanda stardi esimese pöörde kolmikkokkupõrge…  Olen tähele pannud, et võistluspaatide sõukruvi hoitakse nagu oma last, kogu tants käib kruvi ümber. Kui paadid on veest väljas, võetakse kohe kruvi küljest ära, kruvi peab praktiliselt žileti teravusega olema.